Mohamed Morsi

Mohamed Morsi (Arabeg: محمد مرسي) eus e anv gwirion Mohamed Mohamed Morsi Issa al-Ayyat (arabeg : محمد محمد مرسى عيسى العياط, stumm kornôgel : Muḥammad Muḥammad Mursī ‘Īsá al-‘Ayyāṭ), ganet d'an 8 a viz Eost 1951 ha marvet d'ar 17 a viz Even 2019, a oa ur politikour eus Egipt. Dimezet e oa gant Naglaa Ali Mahmoud Jol Press 06/07/2012 nevesaet d'an 13/07/2012: Naglaa Ali Mahmoud gwreg muioc'h evit kentañ maouez..

Prezidant ar strollad Frankiz ha Justis, aozadur bolitikel gwriziennet en aozadur relijiel Breudeuriezh muzulman, e oa. Bet e oa bet danvez kannad ar strollad-se en dilennadegoù prezidant goude reveulzi miz Genver 2011.

Pempvet prezidant bro Egipt e voe betek bezañ skarzhet dre un taol-stad gant ar Marechal meur Abdel Fattah el-Sisi d'an 3 a viz Gouere 201320 Minutes.fr 3/07/2013 nevesaet 29/01/2014: Egipt Taol-stad milourel a-enep Mohamed Morsi.. Bet e oa bet ar c'hentañ penn politikel en Egipt o vezañ dilennet en istor ar vroLci.tf1.fr 2014: Skrid buhez Mohamed Morsi..

Kondaonet e voe d'ar marv d'ar sadorn 16 a viz Mae 2015Lemonde.fr  16/05/2015: Mohamed Morsi ez-prezidant Egipt kondaonet d'ar marv.Leparisien.fr 16/05/2015: Mohamed Morsi kondaonet d'ar marv..

 Yaouankiz Mohamed Morsi 
Mab henañ ul labourer douar pe Fellah, Mohamed Morsi a oa ganet hag en deus bevet e Ach-Charqiya e delta an NilLejdd.fr 1/02/2014: Darempred tost gant ar c'hlan Morsi..

E-pad e studioù ijinour e skol-veur Kaero e emezellas er strollad relijiel Breudeuriezh muzulmaned. Etre 1978 ha 1985 e vez er Stadoù-Unanet evit peurechuiñ e studioù. E Skol-veur Kalifornia su e studias.

E 1979 e timezas gant e genitervez Naglaa Ali Mahmoud. Ar vaouez a yae d'ar Stadoù-Unanet ivez, e-lec'h m'he deus labouret e Kreizenn Islamek Kalifornia, war penaos desevel ar maouezed yaouank muzulman hag an dimeziñ.

O daou vab kentañ a voe ganet a zo Stadunaniz dre ma 'z int ganet e Los Angeles. E-pad ar maread amerikan-se e voe kavet an tu gant Mohamed Morsi da vont etrezek pignat en aozadur Breudeuriezh vuzulman.

 Labour er skolioù-meur hag ijinour 
Er bloavezh 1985, Mohamed Morsi a roas e zilez e Skol-veur Kalifornia, Northridge ha distreiñ d'an Egipt e-lec'h ma labouras e Skol-veur Zagazig. Eno e voe lakaet e-penn skour an ijinourien. Kelenner e chomas eno betek ar bloavezh 2010.

 Penn uhel er vreudeuriezh muzulman 
E-pad ar mare e skol-veur Zagazig e kaver Mohamed Morsi war an dachenn bolitikel e-touez ar Vreudeuriezh vuzulman. Uheloc'h-uhelañ e pignas etrezek penn an aozadur betek dont da vezañ un dudenn brudet ha pouezus el luskad :
 Penn al liammoù gant ar Soudan
 Penn al liammoù etrevroadel
 Ezel Kuzul ar sturiañ (Penn gwirion an aozadur)
Er bloavezh 2000 e voe dilennet Mohamed Morsi evit ar wech kentañ e parlamant Egipt. E-penn kampagn Egipt 2010 e oa o klask mont gant hent uhel an niver a vouezhioù a oa bet boulc'het e-pad kampagn Egipt 2005.

Siwazh dezhañ ha d'an aozadur Breudeuriezh vuzulman e vezo roet lamm d'ar votadegoù gant Hosni Moubarak, a glaskas lakaat e vab Gamal Moubarak da gemer e lec'h. Mohamed Morsi a lakaas uhel da dalvezout ar flod votadeg ha karc'haridigezh 1500 breur muzulman hervezañ.

D'ar mare-se e krogas Mohamed Morsi da vont gant hent ur prezeg politikel relijielLe Monde 25/06/2012 Egypte : Mohamed Morsi, breur skouer deuet da vezañ danvez prezidant ..

 Prezidant Egipt 
D'an 30 a viz Even 2012 e krogas ren ar prezidant Mohamed Morsi. Gouarnamant e gentañ Ministr Hecham Qandil a voe kinniget d'an 2 a viz Eost 2012. E-pad ar c'hwec'h sizhun war-lec'h e voe skarzhet penn an titouriñ Mourad Mouafi, ar Marechal Mohamed Hussein Tantawi (bet e plas e-pad 20 vloaz dindan urzhioù Mubarak) ha penn uhel kuzul an nerzhioù lu (Penn nann ofisiel ar gouarnamant da c'hortoz).

 Diskaridigezh hag erlec'hiadur 
 Emsavadeg pobl ha taol-stad 
Pennadoù spisoc'h : 
 Emsavadeg pobl 2012-2013 en Egipt
 Taol-stad an 3 a viz Gouere 2013 en Egipt

Raktal goude ma vije bet dilennet Mohamed Morsi e krogas emsavadegoù pobl da c'houlenn ma vije skarzhet. A-feur ma veze an amzer o treiñ ez ae an traoù war washaat, archerien Egipt a grogas da frikañ an emsavadegoù. An emsavadegoù a yeas war greñvaat, ha daou vloc'had a savas neuze : ar re a-du gant Mohamed Morsi hag ar re a-enepFrance24.com 3/02/2013 Enebadur Egipt o vont war greñvaat hag o c'houlenn skarzhidigezh Mohamed Morsi.. 

E miz Even 2013 e krogas un emsavadeg pobl en Egipt, fonnus hag aozet mat. Begenn an enebadur d'ar prezidant Mohamed Morsi ha d'ar strollad relijiel Breudeuriezh muzulman e oa ar strollad Tamarrod.

 Goude an diskar 
Ar feulster en Egipt a greskas goude e ziskar, gwalldaolioù en anv d'an Islam a voe e-leizhOuest-France 10/06/2015: Egipt Gwalldaol emlazh e-kichen Louksor.. Kantadoù a vanifesterien evit Morsi a voe harzet ha toullbac'het, 15.000 breur muzulman a voe toullbac'het ha kantadoù anezho kondaonet gant prosezioù meur graet buan-ha-buanLaCroix.Com 17/05/2015: Ar ren Egiptian o c'hourdrouz dibennañ ar vreurdeuriezh muzulman.. Kondaonet e voe Morsi d'ar marv d'ar sadorn 16 a viz Mae 2015LePoint.fr 17/05/2015: Mohamed Morsi kondaonet d'ar marv dielfennadenn gant hor prizerourien.. Lod broioù estren d'an Egipt ne voent ket laouen gant ar c'hondaonadur, evel Turkia dre vouezh ar prezidant Recep Tayyip Erdoğanlci.tf1.fr 16/05/2015: Egipt Kondaonadur Morsi d'ar varv flemmet gant Turkia hag ar Stadoù-UnanetLemonde.fr 17/05/2015: Morsi kondaonet d'ar marv ar Stadoù-Unanet prederiet.. Saïd Morsi, breur Mohamed Morsi, a zisklêrias e oa ur stourm relijiel hini an ez-prezidant hag e harperien : "Un djihad ez eo. Ma breur a zo oc'h ober an djihad evit hor bro. Bet e oa bet prezidant dilennet, ha goude-se skrapet gant al lu, kement-mañ ne roio ket lamm d'hor stourm.". Pa oa toullbac'het e voe gwelladennet Mohamed Morsi gant Catherine AshtonLepoint.fr 30/07/2013 Egipt: Catherine Ashton he deus gwelladennet Morsi..

Mervel a reas Mohamed Morsi diwar un taol en e galon d'ar 17 a viz Even 2019, goude ur prantad kaozeal en ul lez-varn L’ex-président égyptien Mohamed Morsi meurt après un malaise au tribunal, Le Monde, 17/06/2019 (lennet d'an 29/12/2025).

 Levrlennadur 
 Elshobaki Amr, Les Frères musulmans des origines à nos jours, embannadur Karthala, dastumadenn Hommes et Sociétés, 1añ a viz Ebrel 2009 (ISBN 2811101683) 
 Michaël Prazan, Frères Musulmans: Enquête sur la dernière idéologie totalitaire, embannadur Grasset, dastumadenn Documents Français, 22 a viz Genver 2014 (432 bajenn) (ISBN 2246802210) 
 Mohamed El-Bendary, The Egyptian Revolution: Between Hope and Despair, Mubarak to Morsi, embannadur Algora Publishing (288 pajenn), 15 a viz Ebrel 2015 (ISBN 978-0875869919) 

 Er sevenadur 
 Diell-filmoù 
  La Confrérie, enquête sur les Frères musulmans, gant Michaël Prazan, embannadur Kuiv Productions gant sikour France Télévisions, Mae 2013, 81 vunutenn
 Notennoù ha daveennoù 

Rummad:Ganedigezhioù 1951
Rummad:Marvioù 2019
Rummad:Politikourien Egipt
Rummad:Prezidanted Egipt
Rummad:Strollad Frankiz ha Justis